## **PÁLYÁZATI FELHÍVÁS**

**Kaposvári Advent 2020**

**vásári részvételre**

Az Együd Árpád Kulturális Központ a Kaposvári Advent 2020 programsorozathoz kapcsolódóan adventi vásárt rendez Kaposváron.

**A vásár helyszíne:** Kaposvár, Kossuth tér és Fő utca sétálóutcai szakasza.

**A vásár időpontja:** 2020. november 27. - december 23. között.

**A vásárra saját egyedi termékeket árusító kézművesek, kereskedők és szabadtéri kiegészítő vendéglátó szolgáltatók jelentkezését várjuk.**

**Pályázati feltételek a kézműves vásár résztvevői számára:**

* kategóriák: egyedi készítésű népművészeti, iparművészeti, hagyományos és innovatív kézműves használati- és ajándéktárgyak, hagyományos, kézműves eljárásokkal készített élelmiszerek, melyek magas minőséget képviselnek;
* a termék Magyarországon vagy határainkon túli magyarlakta vidéken készül, illeszkedik a karácsonyi, adventi ünnepkörhöz, méltó annak hangulatához;
* a pályázó elegendő mennyiségű árukészlettel rendelkezik ahhoz, hogy a vásár teljes időtartama alatt biztosítani tudja az árusított termékeket;
* a pályázó rendelkezik a tevékenység végzéséhez szükséges engedélyekkel;
* a pályázó vállalja a bérleti díj határidőre történő megfizetését;
* a pályázó vállalja a vásár teljes ideje alatti nyitva tartást naponta 10.00- legalább 18.00-ig,
* **a pályázó vállalja, hogy a termékek csomagolásakor előnyben részesíti a környezettudatos anyagokat, mellőzi az egyszer használatos műanyagok alkalmazását**.

**Pályázati feltételek kereskedők számára:**

* a termék Magyarországon vagy határainkon túli magyarlakta vidéken készül, illeszkedik a karácsonyi, adventi ünnepkörhöz, méltó annak hangulatához;
* a pályázó elegendő mennyiségű árukészlettel rendelkezik ahhoz, hogy a vásár teljes időtartama alatt biztosítani tudja az árusított termékeket;
* a pályázó rendelkezik a tevékenység végzéséhez szükséges engedélyekkel;
* a pályázó vállalja a bérleti díj határidőre történő megfizetését;
* a pályázó vállalja a vásár teljes ideje alatti nyitva tartást naponta 10.00- legalább 18.00-ig,
* **a pályázó vállalja, hogy a termékek csomagolásakor előnyben részesíti a környezettudatos anyagokat, mellőzi az egyszer használatos műanyagok alkalmazását**.

**Pályázati feltételek vendéglátó szolgáltatók számára:**

**Igényelt szolgáltatás**: kürtőskalács, fánk, lepény, langalló, rétes, frissen sültek, magyaros ételek, alkoholos és alkoholmentes forró és hideg italok, égetett szeszek stb.

* A vendéglátás tükrözze a magyar tájegységi gasztrokultúra jegyeit, az alapanyagok származási helye Magyarország vagy határainkon túli magyarlakta vidék legyen. A pályázó elegendő mennyiségű árukészlettel rendelkezzen ahhoz, hogy a program teljes időtartama alatt biztosítani tudja a magas színvonalú ellátást,
* a pályázó rendelkezik a tevékenység végzéséhez szükséges engedélyekkel;
* a pályázó vállalja a bérleti díj határidőre történő megfizetését;
* a pályázó vállalja a vásár teljes ideje alatti nyitva tartást, naponta legalább 12.00-20.00-ig, de legfeljebb 10.00-22.00-ig,
* **a pályázó vállalja, hogy a termékek csomagolásakor, a vendégek kiszolgálásakor előnyben részesíti a környezettudatos anyagokat, mellőzi az egyszer használatos műanyagok alkalmazását**

*Vendéglátó szolgáltatóknál indokolt esetben elfogadható saját installáció használata is, de ehhez szükséges a jelentkezési lap után található indoklás kitöltése!*

**A Kaposvári Advent 2020 idejére a pályázó elfogadja a szervezők által meghatározottakat:**

* Kizárólag a rendezvény idejére van lehetőség kitelepülni.
* Az árak bruttóban értendők.
* Kitelepülés kizárólag a szervezők által felállított pavilonokban lehetséges.
* A rendezvényen kizárólag az előzetes írásbeli megállapodásban rögzítettek árusítása engedélyezett. Ezt a szervezők a rendezvény ideje alatt folyamatosan ellenőrzik. Amennyiben a megállapodásban nem szereplő termékek árusítására kerül sor, szabálysértési eljárás kezdeményezhető és az árusítási engedély visszavonható.
* Őrzés: Az árusítási időn belül az installációk és az áru őrzésvédelméről a pályázó kötelessége gondoskodni.
* Az árusítás helyére gépjárművel behajtani árufeltöltés céljából a bérleti szerződésben meghatározott időben lehet.
* Az installáción kívül sem áru, sem szemét nem tárolható.
* Pályázat kiírója kizárólagos árusítási jogot nem biztosít.
* Nem lehet pályázó, aki:

a,) végelszámolás alatt áll, vagy ellene csőd, illetve felszámolási eljárás folyamatban van.

b,) Adó-, illeték és társadalombiztosítási járulékfizetési hátraléka van.

***Az árusítók és a vásárlók számára a szájat és orrot eltakaró maszk viselése kötelező! A vásárlóknak lehetőség szerint egymástól meg kell tartani a 1,5 méteres távolságot. Az árusító kötelezettséget vállal arra, hogy fenti szabályokat betartja és betartatja.***

**A rendezvény idejére a szervezők által biztosított szolgáltatások:**

* Elérhető közelségben elkülönített WC a vállalkozók, árusok részére.
* Áramvételi lehetőség. Az igényeket a bérlőknek kötelessége előre jelezni a szervezőknek.
* Konténer elhelyezése a rendezvényre, ahova a hulladékot a vállalkozó/árus köteles naponta elszállítani.
* Éjszakai őrzés biztosítása naponta 20.00- másnap 08.00 óráig

**Részvételi díjak kézművesek számára:**

A kisméretű pavilonok esetén: bruttó 80.000.- Ft.

A nagyméretű pavilonok esetén: bruttó 120.000.- Ft.

Amennyiben a nagy pavilonokban a válaszfal elhelyezésre kerül: 2 x 80.000.- Ft.

**Részvételi díjak kereskedők számára:**

A kisméretű pavilonok esetén: bruttó 110.000.- Ft.

A nagyméretű pavilonok esetén: bruttó 170.000.- Ft.

Amennyiben a nagy pavilonokban a válaszfal elhelyezésre kerül: 2 x 110.000.- Ft.

**Részvételi díjak vendéglátó szolgáltatók számára:**

A kisméretű pavilonok esetén: bruttó 170.000.- Ft.

A nagyméretű pavilonok esetén: bruttó 280.000.- Ft.

Amennyiben a nagy pavilonokban a válaszfal elhelyezésre kerül: 2 x 170.000.- Ft.

**2020-ban lehetőség van vendéglátósok számára hosszabbított részvételre, január 2-ig.**

Ez esetben a részvételi díj:

A kisméretű pavilonok esetén: bruttó 195.000.- Ft.

A nagyméretű pavilonok esetén: bruttó 320.000.- Ft.

A vásáron 20 db kisméretű (2,05 x 2,05 m) és 5 db nagyméretű (4,1 x 2,05 m) fa pavilon kerül felállításra.

Saját installációval történő részvétel esetén a díjak mérettől függően a fenti összegekkel megegyezőek.

**Jelentkezés módja, határidők:**

* A pályázatot e-mailen az ember.kornel@egyudkaposvar.hu címre kérjük benyújtani „Kaposvári Advent 2020 vásár” tárgy megjelöléssel 2020. november 13-án 12.00 óráig.
* A pályázati anyag kötelező tartalma: hiánytalanul kitöltött jelentkezési lap, a pályázó releváns szakmai tapasztalatát bemutató 1 oldalas leírás, mely tartalmazza a fontosabb vásárokon való megjelenéseket is, ellenőrizhető referencia anyaggal, valamint a termékeket bemutató fotó dokumentáció (3-5 db). A Jelentkezési lapot aláírva, szkennelt formában kérjük csatolni! (A jelentkezési lap e felhívás 4. oldala.)

*A határidőn túl beérkezett, illetve formailag, tartalmilag nem megfelelő pályázatokat semmisnek tekintjük.*

A pályázatok elbírálása: 2020. november 16-án történik.

Értesítés az eredményről (e-mailben): 2020. november 18-ig.

Kapcsolattartó az Együd Árpád Kulturális Központ részéről: Ember Kornél 30/493-7824

Amennyiben a Covid-19 járvánnyal kapcsolatosan újabb kormányzati vagy helyi önkormányzati korlátozások kerülnek bevezetésre, melyek a vásár megvalósítását ellehetetlenítik, abban az esetben a felek egymással szemben semmilyen igénnyel, követeléssel nem élnek.

A kitelepülés feltétele a szerződés aláírása és a határidőre befizetett területbérleti díj.

A nyertes pályázókkal a kulturális központ szolgáltatói szerződést köt.

A nyertes pályázó a bérleti díj 100 % -át az Együd Árpád Kulturális KözpontOTP számlaszámára: 11743002-15398178-00000000fizeti be. Fizetési határidő: 2020. november 23. A szerződés megkötésének feltétele a hiánytalan, elfogadott és visszaigazolt jelentkezés, valamint a bérleti díj megfizetése. Szerződéskötés tervezett időpontja: november 27-ig. Vis major helyzet miatt a vásáron való részvétel legkésőbb 2020. november 22-ig mondható vissza írásban.

A rendezvény szervezőjével való megállapodás utáni bármilyen – egyeztetés nélküli – változtatás, a maszkviselésre és a távolságtartásra vonatkozó szabályok megszegése a szerződés azonnali visszavonásával jár!

Kaposvár, 2020. november 3.

 Szalay Lilla

 igazgató

**JELENTKEZÉSI LAP**

**KAPOSVÁRI ADVENT**

**2020. NOVEMBER 29. – DECEMBER 23./2021. JANUÁR 2.**

**kézműves – kereskedő – vendéglátó szolgáltató (kérjük aláhúzni a megfelelőt)**

* **A pályázó neve/cégnév (valamint képviselőjének neve):**

**……………………………………………………………………………………………………………**

* **A pályázó címe/székhelye:**

**……………………………………………………………………………………………………………**

* **A pályázó bankszámlaszáma: …………………………………………………………………**
* **A pályázó adószáma és cégjegyzék száma: ……………………………………………………**
* **A pályázó e-mail címe, telefonos elérhetősége: ………………………………………………..**
* **Az árusítani kívánt termékek pontos megnevezése:**

**………………………………………………………………………………………………………………**

* **Szolgáltatás ellátásához szükséges pavilon mérete ……………………..**
* **Az árufeltöltéshez használt gépkocsi adatai (a behajtási engedély kiállításához szükséges):**

**Gépkocsi típusa:………………………………………………………….**

**Rendszáma:………………………………………………………………….**

**Forgalmi engedélyben szereplő személy/cég neve:…………………………………………..**

* **A szükséges áramvételi igény: …………………. Amper**

**Kötelezően csatolandó dokumentumok:**

**a) a tevékenység végzésére feljogosító engedélyt hiteles másolata,**

**b) a szolgáltatást biztosító installáció (pavilon, faház) fotói (min. 1 db),**

**c) ellenőrizhető referencia anyag, rövid bemutatkozás,**

**d) nyilatkozatok a szolgáltatás elvégzéséhez szükséges eszközök, berendezések eredetéről, műszaki, baleset, érintésvédelmi, stb. szabályosságáról.**

***A pályázati kiírásban foglaltakat megértettem, elfogadom, és magamra nézve kötelezőnek tartom.***

**Kelt:**

**PH aláírás**

**INDOKLÁS**

**SAJÁT INSTALLÁCIÓHOZ**

* **A pályázó neve/cégnév (valamint képviselőjének neve):**

**……………………………………………………………………………………………………………**

* **Az árusítani kívánt termékek pontos megnevezése:**

**………………………………………………………………………………………………………………**

* **Indoklás, mellyel alátámasztja a saját installáció szükségességét (a szolgáltatásra vonatkozó, a biztosított pavilonban nem biztosítható előírások, jogszabályok, stb.):**

**……………………………………………………………………………………………………………….**

**……………………………………………………………………………………………………………….**

**……………………………………………………………………………………………………………….**

* **A saját installáció jellemzői (anyag, alapterület, magasság, stb.):**

**………………………………………………………………………………………………………………**

* **A saját installáció elhelyezésére vonatkozó igény:**

**………………………………………………………………………………………………………………**

**Az installációról mellékelem a következő fotókat: elölnézet közeli, távoli, oldalnézet.**

**Tudomásul veszem, hogy a saját installáció fogadásáról, annak elhelyezéséről a kiíró által összehívott bizottság külön határidőig dönt. A döntés ellen fellebbezésnek helye nincs.**

**Dátum:**

 **(cégszerű) aláírás**